Hanvolds budskap er evangelisk kristent med hovedvekt på Jesus Kristus som frelser og sterk tro på Guds mirakler i hverdagen. Hanvold gir også støtte til Israel og jødefolket. Hans teologiske ståsted har gjort at han har blitt sammenlignet med predikanter som Aage Samuelsen og Aril Edvardsen. Hans forkynnerstil blir gjerne kalt herlighetsteologi eller fremgangsteologi ettersom han er tydelig på at åndelig og økonomisk suksess henger tett sammen.